Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1627

1. Nyelv, nyelvtan, nyelvhasználat (10 óra) A nyelv mint elemek és szabályok rendszere. Természetes és mesterséges nyelvek. A nyelvtan mint az anyanyelvtudás modellje. A nyelvhasználat mint az (anya)nyelvtudás alapján megvalósuló, nem nyelvi normatívák által is befolyásolt gyakorlat. Nyelv, nyelvtan (grammatika) és nyelvhasználat kapcsolatának értelmezése példákkal. Az anyanyelvtudás tartalmának feltárása gyűjtő és rendszerező munkával. A nyelv különböző szintjei közötti kapcsolat értelmezése szóalakok és mondatok alkotásával. Nyelvtani szabályokra vonatkozó hipotézisalkotás. A hipotézisek ellenőrzése, pontosítása konkrét nyelvi anyagon végzett megfigyeléssel, kísérletezéssel. A természetes és a mesterséges nyelvek sajátosságaira vonatkozó gondolatok megfogalmazása. Nyelvészeti és egyéb modellek összehasonlítása. Megfigyelések a nyelv használatát befolyásoló társadalmi, pragmatikai tényezőkről.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes